Szabályzat

Kérünk mindenkit a szabályzat alapos átolvasására, mert a megszegése büntetésekkel, vagy akár kizárással is járhat.

## Probléma megoldás

* Egy figyelmeztetés után, ha akkora mértékű a probléma, az adminok közös megegyezés után kirakhatják az érintett személyt.
* Ha valakivel problémád akad, azt a csevegőben lehet jelezni a másik játékos felé, privát üzenetben senkit nem zaklatunk, vagy próbáljuk bármilyen módon manipulálni, elviseljük, ha a karakterünk cselekedeteire erősebb reakció érkezik.
* Az adminok vezetik a csoportot! Ha valamire nemet mondanak, vagy későbbre halasztják, értsd meg kérlek, minden vita, sértődés nélkül, ne akard éreztetni, hogy te akarod vezetni a csoportot.
* Minden hónap 10-én tartunk egy nagy kibeszélőt amikor mindenki leírhatja búját, baját, gondjait akár a másik játékosokról, akár a játék menetéről, de mindezt kulturált keretek között. Ha elfajulna a helyzet az adminoknak jogukban áll közbe lépni.
* Minden, szerepjátékban vagy csoportos játékban tapasztalatlan újoncunk kap maga mellé egy mentort a régebbi játékosok közül, aki segít neki. Válaszol a kérdésekre, korrigál, segítséget nyújt ahol esetleg szükség lenne rá. Első sorban hozzá lehet fordulni kérdésekkel és vele lesz érdemes tartani a kapcsolatot, de bizonyos esetben az adminokhoz is lehet fordulni teljes bizalommal. A mentor a próbaidő végéig *(egy hónap)* segédkezik, utána a játékosnak már egyedül is boldogulnia kell.

## Tisztelet

* Tiszteljük egymást és a másik játékát. Ha valami nem érthető, nem karakterhű vagy nem tetszik, első körben kérdezzük meg a másik játékost, hogy mi volt az oka, vagy mondjuk el a véleményünket *(Játéktérben zárójelet használva, vagy a csevegő csoportban.)* Ha nem sikerül megoldani a nézeteltérést, kérlek, térjetek át privát beszélgetésbe, vagy a csevegőben folytassátok. Ha nem tudtok megegyezni, forduljatok az adminokhoz. Nem vonjuk felelősségre a másik játékost, amiatt amit a karaktere csinált. Kivétel: Ha karakterhűtlen, vagy nagyon komoly határokat lép át.
* Ha valakivel problémád van, legyen az akármilyen komoly akár több, akár egy adott probléma, azt kéretik elmondani kifejtve a másik játékosnak, mivel ha csak a sértődés megy és a másik fél nem tudja, mi a probléma, akkor esély sincs a változtatásra. *(Erre is jó például a 10-e)*
* Ha te kapsz hasonló kritikát, akkor pedig gondold át és kulturált keretek között beszéld meg a többiekkel, ha esetleg te nem érzed igaznak.

## Káromkodás

Természetesen előfordulhat csúnya szó. Ha a karaktered épp nagyon ideges, feszült és indokoltan káromkodik azzal nincs probléma, de jellemzően minden szereplőtől messze áll a folyamatos mocskolódás.

## Szabálysértés

Minden játékosnak joga van jelezni, ha valakinél a szabályzat megsértését észleli a játékkal kapcsolatban a csevegőben vagy az adminoknak. Karakterhűtlenség esetén bizonyítékkal kérjük ezt alátámasztani. *(Karilapból schreenshot vagy adott karakter esetén videó/schreenshot/könyvből kiragadott jelenet)* Ha jogos, akkor elsőnek csak figyelmeztetést kap a játékos. Ha utána se változik a probléma, akkor két hét próbaidő. Ha pedig ezek után sem, akkor az adminok közös döntéssel megválhatnak a játékostól.

## Karakterek

1. Belépés előtt egy karaktert mindenkinek választania kell, amit be kell mutatnia képpel, leírással.*(Név, kor, kinézet, személyiség, gyengeségek, képességek, rövid múlt)* Minden karaktert az adminok engedélyeznek. Ami nincs a karakterleírásban, az nem használható, úgyhogy jól gondold át, mielőtt megírod. A választott szereplőt próbáld karakterhűen hozni.
Egy karakter sem volt minden szituációban, ami itt előfordulhat, viszont ennek a játéknak az a lényege, hogy átérezd, és tudd, mit tenne a szereplőd, így okosan válassz. Ha karaktered világából már van bent más szereplő, előfordulhat bizonytalanság az irányába, ha eltérsz az alapoktól.
Természetesen jellemfejlődés és erőváltozás előfordulhat. Utóbbihoz bizonyítékot kérünk a csevegőben, mielőtt a játékba vinnéd. *(kép, szöveg, videó)* Ne erősödjön hirtelen, legyen meg az oka, és figyelj a fokozatosságra. Kitalált karaktereket szintén lehet fejleszteni, természetesen csak a realitás talaján maradva.
Be kell vezetni és előtte a csevegőben szavazásra bocsájtani. Mindenkinek joga van a szavazáshoz. Az adminoknak vétójoguk van, amennyiben meg tudják magyarázni, miért döntöttek így, illetve ha két, régebbi játékos nemet mond, szintén vétónak számít amennyiben meg tudják ők is indokolni.
Teljesen halhatatlan/sebezhetetlen karaktert behozni tilos, legalább egy gyengeségre szükség van, amivel meg lehet sebezni és ölni. Ha nincs neki, ruházd fel. *(A szigetet körbe vevő zöld szakasz kivétel nélkül halálos mindenkire, így ez nem számít gyengeségnek)*
2. Új karaktert két hét után hozhatsz, ami lehet már kitalált is, a menete ugyanaz, mint az elsőnél. Minden karakternek át kell mennie a Castingon. Saját karakternél részletes leírást kérünk a képességekről, múltjáról, fajtájáról és a világáról, hogy később ne legyenek fennakadások. Több karaktert egy platformról lehet hozni, de kizáró okok: Szerelmi illetve szeretői kapcsolat. Saját karaktereidre nem építhetsz játékot. Egy héten maximum egy valós napot lehetnek jelenetben, másik napra nem nyúlhat át, kivétel a tömegjelenetek. *(Vagyis: Egy reaggal tudd le)*
3. Az új játékosoknak egy hónapjuk van rá, hogy minden régebbi játékossal legalább egy jelenetet lejátszanak. Amennyiben egy jelenet beragad a másik játékos hibájából *(esetleg dolga van és szólt)* akkor ez az egy hónap bővíthető, kivétel event szakaszok alatt vagy ha a játékosok nem érnek rá.
4. Amennyiben hosszabb ideig nem tud egy játékos a játékra koncentrálni, kis szünetet szeretne, elaltathatja a karaktereit. Minden karakter összesen kétszer altatható. Ez alatt az idő alatt velük nem történik semmi és teljesen kivonjuk őket a játékból, de nem kell kiírni őket, így a későbbiekben minden gond nélkül visszahozhatóak. Egy karaktert maximum két hónapig lehet altatni.
5. Az altatás nem jelenit azt, hogy az ember teljesen kivonja magát a csoport életéből. Nem kell napi aktivitás a csevegőben, viszont a tageléseket el KELL olvasni és reagálni is kell rájuk, mivel három tagelés ignorálása után a játékosoktól megválunk.
6. OC karakterből, egy játékos keze alatt maximum 3 teljesen elmevédett karakter lehet. A többi elmevédelmének vagy ingatagnak vagy feltörhetőnek kell lennie. Illetve, ha maga a telepatikus képessége nem erős, ahhoz mérten az elmevédelme sem lehet az. Ha egy erősebb karakter áttörhetetlenné teszi valaki elmevédelmét az a karakter NEM számít bele ebbe a háromba.
7. OC karakter esetén a karakterlapban vagy külön doksiban egy aránylag részletes világleírást kérünk. Ezt a későbbiekben lehet variálni, de ne menjen szembe a már többi karakternek megadott informáicókkal. Pl.: Ha a karaktered beszélt főnixekről, ne töröld ki őket a világleírásból.
8. Adott karaktereket nem lehet OC-zni *(pl.: ha behoznád Harry Pottert, nem írhatod át mardekárosra.)*. Kivételt képeznek bizonyos esetek, ilyenkor az admin csapat közös megegyezés alapján engedélyezhet egyes változtatásokat.

### Állatok/járművek

Hozhatsz állatot, de neked kell gondoskodni róla, illetve azt is a realitás talaján. Járművet akkor hozhatsz, ha az bizonyíthatóan kapcsolódik a karakteredhez, vagy OC.

### Tiltott platformok

* Alkonyat
* Anime, Rajzfilmek, Animációs filmek
* Trónok harca
* Gyűrűk Ura
* Star Trek, Star Wars
* Videójátékok
* Gyerek karakterek *(kivétel event által behozott gyerek karakterek/oc\*k vagy ha egy karakter teherbe esik és a játék ideje alatt születik meg a baba)*
* Minden olyan next gen ahol nincs elég információnk/fiatalok a karakterek *(lásd.: HP – Az elátkozott gyermek vagy Wednesday)*
* Videójátékokból készült élőszereplős filmek *(Lásd: The last of us, Mortal Combat, Arcane)*

### Ideiglenes karakterek

Adott, illetve épülő eventekhez kapcsolódó karakterek. Rájuk nem vonatkoznak a tiltólisták. *(Ha vállalsz egy ideiglenes karaktert, fogadd el, hogy ki lesz írva.)*

Az adminoknak joga van 3 szembetűnő karakterhűtlenég után elvenni a karit, akár adott, akár az OC megy szembe a lapjával.

## Karakterek közötti harc, kiírás, stb

* Ha karaktert szeretnél váltani, vagy kiíratni megoldható, csak jelezd az adminoknak, a folyamatot velük egyeztetve kell kidolgozni, kivéve, hogyha az adminok szeretnék eventhez felhasználni a karakteredet. Nem csonkítjuk vagy öljük meg más karakterét amíg az nem lép át egy bizonyos határt. Súlyos sérülés megengedett. A karakterlapok a szereplők megismerésében, különleges kinézetük, illatuk, hangjuk tudatosítására szolgál, olvasd el, azt, akivel találkozol. Nem elfogadott magyarázat, hogy nem olvastad, nem tudtad, mit kéne látnod, érezned! A jelen szabályzat véd egy szintig, de ha túl messze mész belátás nélkül, kiírásra kerülhet a szereplőd. *(Jelez maga a karakter a játékban, legfeljebb egyszer, illetve a játékosnak is kötelessége szólni a csevegőben maximum egyszer, ha nem veszel vissza, és annyival erősebb a tiednél, kiírhatóva válik.)*
* Vedd figyelembe, hogy a legtöbb karakter természetfeletti, így például ha megégetik a karakteredet, jó eséllyel nem normális/átlagos tűzről van szó. Lásd: arkangyalok, angyalok, főnixek, démonok, boszorkányok által generált tűz, villámok, stb.

### Más karakter kiírásához szükséges feltételek/korlátok

* Nem mehet két-három karakter egy ellen, hacsak azok a világukban bizonyítottan nem így működnek! *(Lásd.: Vérfarkasok falkában élnek és védelmezik egymást)*
* Vedd figyelembe, hogy egy esetleges szóbeli sértés nem fontosabb, mint egy másik játékos karaktere ellen elkövetett gyilkossági kísérlet, árulás. *(Pl.: Szimpla erőfitoktatás miatt a miénknél gyengébb karit nem ölünk meg, kivéve, ha az adott karakter kiprovokálja.)*
* Nem ölünk meg indokolatlanul karaktert, csak mert mi szeretnénk!
* A támadásokat feltételes módban írjuk, kivéve, ha egyértelműen erősebb az egyik fél *(pl.: vámpír > ember)*. Nem megengedett, hogy súlyos sérüléseket vigyen be az egyik fél, nem adva lehetőséget a másiknak arra, hogy esetleg kitérjen/viszonozza a támadást. Ellenséget, ha csapatban vannak, míg mi egyedül, szintén nem darálunk le egy reagban.

## Reag sorrend/jelenetbe való belépés

* Ha szeretnél valakivel/valakikkel szerepezni, vagy beszállni egy jelenetbe, előtte kérdezd meg őket a csevegőben, hogy az adott cselekménybe belefér-e a karaktered. Kivételes eset, ha előre megbeszélte a karaktered a másikkal a találkozót. Ilyen esetben a játék megkezdése előtt ki kell jelölni a reag sorrendet, ha nem csak ketten vagytok *(X-Y-Z)*, amit követnetek kell. Mielőtt a kúrián belüli vagy városi nyilvános helyre vinnétek a karaktereket, kérdezzétek meg, hogy üres-e, illetve ha nem, odamehettek-e ti is.
* Ha nem tudsz játszani valami miatt, és több emberrel vagy egy helyen, vagy vidd el a karaktered, vagy jelezd csevegőben, hogy inaktív vagy, ne ugorj be úgy már haladó jelenetbe, hogy tudod, nem tudsz olyan ütemben visszaírni, mint a társaid. Ha visszatérsz, szintén jelezd és várd meg, amíg ismét a te karaktered kerül sorra. Ne ugrálj ki-be, senkinek nem jó, ha minden reagod végén elviszed, majd vissza a karaktert.

*(Ha idáig eljutottál, küldj nekünk Casting csoportba egy paci emojit!)*

## Lemaradás/aktivitás

* Ha lemaradsz a játékban magánélet, munka, suli vagy bármi más miatt, de visszatérnél, akkor kérdezd meg a többieket a csevegőben, vagy valamelyik admint privátban, hogy éppen hol tart a játék. Aktivitási kötelezettség kifejezetten nincs, de megkérünk, hogy az előre jelzett, általad okézott időpontokban légy aktív, mivel akkor számolunk a te kariddal is. Minden nagyobb megmozdulást *(event eleje/vége)* legalább egy héttel korábban jelzünk, ha nem érsz rá, de mégis részt vennél, tudunk alkalmazkodni. Ha dolgod van, jelezd, ne legyen teher a játék. Ha napokig nem tudsz aktív lenni, vagy tudod, hogy programod van, szólj, mert így tudjuk. Ha mégse jelzel, úgyis taggelünk csevegőben, akkor kérlek, szánj ránk egy kis időt. Három taggelés után, ha nem jelzel, elköszönünk egymástól.
* Jelenetet joga van a másik játékosnak megszakítani, ha 48 óráig nem kap választ tőled, vagy kéne máshova a karaktere és inaktív vagy. Mindent meg tudunk oldani, azt is, ha hosszabb ideig nem vagy, csak kommunikálj velünk. Amit viszont kérünk betartani:
* Ha jelzed, hogy egy előre tervezett helyzetnél szeretnél itt lenni, ne az utolsó pillanatban szólj, hogy mégse jó.
* Event karikkal szemben/csoportos jeleneteknél kérünk min. 2 naponta reagot.

## Helyszínek

* Egy helyszínnel és egy játéktérrel dolgozunk, új helyszíneket admini engedély nélkül létrehozni/találni nem lehet, ahogy semmilyen képességgel nem változtatható a dolgokon semmi. *(Pl: Nem lehet más színűre festeni a közös helyiségeket, ahogy a lépcső se kezd mozogni, vagy liftet sem teremthetünk.)*

### Helyszínek, amiket jelenleg használunk

* Kúria
	+ konyha
	+ nappali
	+ edző és kondi terem
	+ saját szobák
	+ terasz
	+ játszótér
	+ Dühöngő-Kedvnövelő
		- Szükség szobája elveként működik pl.: gumiszoba, óriás jakuzzi
		- Összesen 4 ilyen szoba van a pincében
* Város: Facebook csoportban megtalálható a térkép. Mellék karakter nincs, minden önkiszolgáló, reggel felépül, újra töltődik.
* Mindenki a kúriában él. Minden karakternek saját szobája van. Hozhatja az egész lakását a szobájába pl.: nappali, fürdő, hálószoba stb... Van közös konyha, de a lakrészeken belül is lehet főzőcskézni, amennyiben választasz konyhát a karaktered szobájához.
* Facebook csoportban külön mappa van a lakrészek bemutatásához. Amilyen kép nincs a kapott lakásban, olyan szobát nem használhatsz. *(Pl.: Ha a képek közt nincs kémiai labor, akkor nem áll rendelkezésére kémiai labor)*

## Tiltólista

* Tilos más karakterét direktben mozgatni, de például, ha éppen valahova mennének akkor lehet velük mozogni. Pl.:
> \*Elment vele a kúriáig.\* \*Lementek a konyhába.\* \*Megvárta amíg végez az öltözködéssel.\*
>
>
* A karaktered nem tudhat olyan információkat, történéseket, aminél nem volt ott, vagy nem említette valaki neki, a gondolatolvasó karakterek sem tudhatnak mindent, kivéve, ha reagban jelezve volt, hogy odafigyelt erre. Nem használhatod fel az olvasott információt, az esetleges idő ugrás alatti beszélgetésnél csevegőben vagy privátban köteles a két fél pontosan megbeszélni, mit mondtak el egymásnak.
* Nem hozhatsz be hirtelen minden félét a karakter világából, csak mert fontos lenne. A szobája berendezését ezért szükséges részletezni.
* Nem tesszük a másik kariját inaktívvá, ha a játékos még aktív. *(Pl.: Nem ütjük ki annyira, hogy elájuljon)*
* Nincs karakterhasonlítás, mindegyik más előnyökkel és hátrányokkal rendelkezik, ez a játék nem ki a jobb verseny.
* Nem zaklatjuk a csoporttagokat. A jelzéseket nem tömény gúnnyal kezeljük.
* Nem teszünk semmilyen kompromittáló, szexuális vagy pedofil utalást egymásra. Ilyen esetben egy figyelmeztetés után már azonnali kizárás jár. *(Ha kiskorú csoporttagot zaklat valaki, azonnal, figyelmeztetés nélkül lesz kitiltva.)*
* Nem teszünk egymásra rasszista utalásokat. Ilyen esetben egy figyelmeztetés után kizárás jár.
* Tilos a nemi erőszak vagy egy másik karakter képességgel való manipulálása ilyen célból.
* Nem osztunk meg a csoportban politikai sem vallási tartalmat, ha valaki jelez egy adott témával kapcsolatban, hogy nem szeretne beszélgetni róla, figyelembe vesszük és nem folytatjuk.
* Nem kényszerítünk egyik karakterre se harcot, se olyan információkat, amiket a játékos nem szeretne.
* Nem mondunk el a másik karakternek a saját világával kapcsolatosan olyan információt, amit nem szeretne a mozgató tudni. *(NO SPOILER)*
* Nem fenyegetjük viccből sem csevegőben a többi játékost a karakterünkkel, nem próbáljuk manipulálni a másikat!
* Ha megbeszélten mozgatja valaki egy másik játékos karakterét, NEM adhat a szájába szavakat.

## Játékon belüli játék

A főszálat Ripville névvel irányítjuk. Minden reag, ami tőle származik fontos és betartandó! Nincs olyan, hogy de te ezt nem akarod, de a karaktered nem fog oda menni, ahova a Bábmester teszi! A karaktereddel lefolytathatsz kis játékokat, szálakat, de fogadd el, hogyha nagyon messze menne a szereplőd, valaki meg fogja állítani. A karaktered jellemét olyanra formálod, amilyenre szeretnéd, mindezt a karakterhűség keretein belül.

## Szex / NSFW content

Ha szexualitásra kerül sor, semmi akadálya, csak kulturáltan csináljuk. Nem használunk obszcén, sértő, vulgáris vagy közönséges jelzőket. Körül írjuk a helyzeteket, aktusokat, testrészeket, vagy épp magát a szituációt. Ne legyen gusztustalan és felkavaró. Erőszak minden formája tilos!

## Formátum

\*dolgok\*(csillag)
ezzel a cselekvéseket írjuk. Például \*A nappaliba sétált és leült a kanapéra\*
~dolgok~(hullámjel)
ezzel a gondolatokat írjuk. Például ~Olyan szívesen ennék abból a csoki tortából~
~’’dolgok’’~(hullámjel idézőjellel)
Védett elme gondolatait jelöljük vele, illetve, ha a telepatikus karakterek saját gondolatait jelezzük. Például ~”Olyan szívesen ennék abból a csoki tortából’’~
dolgok (semmi)
akkor nem írunk semmilyen jelet, amikor hangosan beszélünk a karakterekkel.
\_dolgok\_(alsóvonal)
Ha valaki gondolatban üzen valakinek, pl.: \_Szerinted le tudok vezetni a hegyről?\_
[dolgok](négyzetes zárójel)
idegennyelven történő beszéd jelzése, utána érdemes odaírni, milyen nyelven szólalt meg a karakter.
Zárójel a játéktérben
Ha valamelyik reag alá szeretnél írni, tedd zárójelbe. Ha érkezik rá válasz, a csevegőben folytassátok, gif-ek csak csevegőben, kivétel,ha a karid megjelenése, egy-egy rá jellemző mozdulatát szemléltetnéd. Képet tehetsz a reag alá. Szoba kinézet, öltözék, jelek stb.
## Szótár

NSFW
not safe for work azaz +18-as tartalom
OOC
out of character vagyis nem karakterhű
AU
alternative universe – alternatív univerzum
Canon
eredeti könyv/sorozat/film történéseit követi
Noncon/Rape
not consensual azaz nem beleegyezéses nemi aktus/nemi erőszak
OC
original character – saját karakter.
OP
overpowered - irracionálisan erős, karakter.
## Casting

* A casting teljes egészében egy hétig tart, nem tovább. Kivétel, ha a játékos jelez, hogy valamiért nem tudja tartani ezt az egy hetet. Amennyiben nem kapunk jelzést semmiről, egy hét után elbúcsúzunk az újonctól. *(Ha a legelejétől inaktivitást tapasztalunk, akkor pár nap után is elköszönhetünk a játékostól)*
* Már a casting alatt is elvárjuk a kommunikációt és az aktivitást. Ha már casting alatt azt látjuk, hogy valaki néma és nem tesz bele energiát, akkor automatikusan erre számítunk, ha arra gondolunk, mi lesz, ha bekerül. Az ilyen játékosok jó eséllyel nem szoktak bekerülni.
* Kérlek vedd figyelembe, hogy ez egy erősebb csoport *(Máshol pl a karakterek kiírása sem engedélyezett)*. Mind az adminok, mind a többi játékos nyíltan meg fogja mondani, hogyha problémája van veled vagy a karaktereddel. Amennyiben ezt nehezen viseled, nem javasoljuk a belépést. *(Mindenki felé olyan stílust várunk, amit te vársz el tőlünk)*
* Te vagy a jelentkező. Minket hidegen hagy, milyen és mennyi csoportban voltál eddig, illetve mennyi ideje játszol. Ha azt látjuk, hogy már a castingban mindenért szólni kell és mindenben hibát találsz, akkor a csoportunk szintén nem neked való. Minden újoncot újoncként keresünk, akár pár hónapja játszik, akár több éve. A te feladatod beilleszkedni, ha ez nem sikerül, akkor az nem feltétlen az adminok és a játékosok hibája.
* Nem szabjuk meg, hogy milyen karakterrel játssz *(amennyiben a platform/karakter nincs a tiltólistán)*, maximum tanácsot adunk ezzel kapcsolatban. Ha ragaszkodsz az adott karakterhez, akkor viszont ne legyen meglepetés, hogyha a játékon belül nehezebb dolga lesz. *(Nem azért, mert nem szeretjük a karaktert pl, hanem mert már esetleg volt bent korábban, de az indokot el fogjuk mondani)*
* Más szerepjátékhoz tartozó OC világból karaktert behozni tilos. Akkor is, ha a csoport maga már nem él. Pl.: Volt egy csoportod, teszem azt fantasy, saját világleírással és több saját karakterrel. A csoport, mondjuk már négy éve inaktív, de nem engedélyezett így sem, hogy azon karaktereket abból a világból behozd. *(Tartsuk tiszteletben más ember szellemi munkáját. Ha a karaktert átírod világgal együtt, akkor engedélyezzük.)*
* Adott karakterek: Ha olyan történetből hoznál karaktert, aminek a végén még gyerekek vagy fiatal felnőttek és nulla vagy nagyon kevés információnk van a felnőtt életükről, akkor ne hozd be őket idősebb korukban. Lásd: Felnőtt Harry Potter karakterek.
* Amennyiben olyan játékossal találkozol a csoportban, akivel régebben konfliktusod volt máshol, azt ne hozd be a csoportba. Privátban beszéljétek meg. A fölösleges feszültség senkinek nem tesz jót.

## Kiegészítés

* Innentől kezdve kitalált karit egy adott platformra építeni úgy lehet, hogy nincs abban a világban semmilyen adott kapcsolata, és onnantól az adott platform szabályai rájuk is érvényesek.
* Ha valaki úgy akar harcot kisajtolni másból, hogy az adott kari mozgatója jelzi neki, nem akarja, vagy más kari által akar csatát kirobbantani két fél közt, a belekényszerített fél a legkeményebb módon hozhatja a karakterét, ami akár kiírással is járhat.
* A benti karakterek nem tudnak napot, pontos időt, a reggeli kiírás a játékosoknak szól. Órája lehet, de ne mondjon random időt.
* Adott, de már meghalt karakter, legfeljebb 20 évre visszamenőleg hozható be, abban az esetben, ha ez nem okoz gondot az esetleges benti kapcsolatainak, és eleget tudunk róla. Nincs ilyen esetben adott karakter OC-zása. Ilyen esetben csevegőben kell megkérdezni a mozgatókat, akiket érinthet.
* Kitalált karakternél kinézet módosítható, maga a lap legfeljebb 2-szer,előzetes egyeztetés után.
* Nincs díszkari. Ha valakin azt látjuk, hogy aktív 3-4 karival, de az 5. sose mozdul, egy hónap inaktivitás után kiírásra kerül.
* Bár sok a párkapcsolat a játékon belül, de attól függetlenül az eventekre és a többi karakterre illetve kapcsolatra is ugyanúgy oda kell figyelni.
* Kapcsolatot másra ráerőszakolni tilos.
* Ha két karakter közt kialakul romantikus kapcsolat, akkor maga a kapcsolat se legyen elhanyagolva. Nem disney mesét játszunk, nincs boldogan éltek amíg meg nem haltak, egy kapcsolatba is bele kell tenni a munkát.
* Ha egy általad szeretett karakternek a játékon belül már van kapcsolata, azt kérjük fogadd el, ne legyen belőle hiszti.
* Ha két karakter egy jelenetben ragad hosszabb ideig, töltsétek ki az időt, legyenek ugrások, figyeljetek arra, ami esetleg történt, és érintheti őket. Ilyen esetben, ha beszélgetnek, csevegőben és/vagy privátban kérjük megbeszélni, hogy pontosan milyen témát érintettek/milyen információt osztottak meg egymással. Nincs olyan, hogy bármikor behozunk valamit, amire szerintünk szükségünk van, arra hivatkozva, hogy nem lett megbeszélve, miket említettek egymásnak!
* Eventkor semmilyen karaktervédelem nem él.
* Amennyiben a karaktereddel vállalsz gyereket és ezt a gyereket te viszed, nem használhatod arra, hogy másokat terhelj le vele illetve a gyerek tetteiért vagy ő, vagy az általad mozgatott szülő fog felelni.
* Komoly következményekkel járhat, ha a karaktered szándékosan, folyamatosan megsérül könnyen elkerülhető helyzetekben is.
* Nem használhat a karakter olyan tárgyakat amik nem a sajátjai vagy korábban nem kerültek hozzá valamilyen módon. Ha ez valaki más tárgyát jelenti, akkor a tulajdonosnak tudnia kell róla vagy a játékossal előzőleg meg kell beszélni.
* Nem írányíthatod úgy a játékodat, hogy tudatosan komoly feszültséget generálj. *(Pl.: Nem kísérletezhetsz a konyhában semmilyen méreggel, gyengébbel sem, tudván, hogy ott étkeznek a karakterek illetve a gyerekek.)*
* Nem kerülünk egyetlen jelenetet, fajt, csak mert nem szimpatikus nekünk az adott faj vagy mozgató.
* Az egy hónapos próbaidő alatt nem csak az aktivitást/szabályzatbetartást figyeljük, hanem azt is, hogy a játékos be tud-e illeszkedni a csoport életébe illetve a karaktere ez alatt az időtartam alatt képes-e legalább egy szorosabb kapcsolatot kialakítani a már bent lévőkkel. Amennyiben ezek nem sikerülnek, a játékostól elbúcsúzunk.

## Tippek a játékhoz

* Nem kell hosszú szövegeket írni, csak legyél aktív, hogy tudjunk mire válaszolni. Reagálj a cselekvéseinkre, szavainkra, illetve te is tegyél hozzá a jelenethez és ki is töltődik a szöveg.
* Egymásra építünk! Kérdezz, dobj fel témákat! Beszéd, gondolatok, cselekvések.
* Ha valamiben nem vagy biztos, kérdezz a csevegőben.
* A csevegőben lévő poénkodással csak óvatosan. Ami neked vicces, másnak lehet, hogy sértő vagy fájó pont.
* NEM KELL reagonként megkérdezni, hogy jó lett-e a reag, vagy bocsánatot kérni, mert szerinted nem lett a legjobb. Ha valami gond van, az adminok, vagy a veled jelenetben lévő karakter mozgatója szólni fog csevegőben. A folyamatos szabadkozás nem ér el semmit, csak bosszantó egy idő után. *(Gondold át a karaktered mozgatását, ha már te is úgy érzed, hogy bocsánatot kell kérned a reagok miatt, lehet nem neked való az adott kari)*
* A facebook csoportban a kiemeltek közt találni egy posztot ami az inaktivitás jelzésére lett odarakva. Ha valaki előre láthatóan egy hosszabb időtartamig nem lesz elérhető, oda tessék commentben lefirkantani.